VIIENDA KOOSSEISU

OTSUS

Haapsalu,								21. detsember 2007 nr 172

Koolilõuna maksumus üldhariduskoolides

Arvestades põhitoiduainete hindade kasvu 2007. aastal, tööjõu kulude kasvu ja 2008. aasta kütuseaktsiisi tõusu ja juhindudes kohaliku omavalitsuse korralduse seaduse § 6 lg 2, Haapsalu põhimääruse § 4 lg 3 ning haldusmenetluse seadusest, Haapsalu Linnavolikogu otsustab:

1.	Muuta Haapsalu Linnavolikogu 23.02.2007 otsuse nr 107 “Koolilõuna maksumus üldhariduskoolides“ punkti 1 ja kehtestada alates 01.01.2008 Haapsalu linna üldhariduskoolides koolilõuna maksumuse ülemiseks piiriks 17,5 krooni päevas õpilase kohta.

2.	Linnavolikogu kantseleil teha otsus teatavaks Haapsalu linna munitsipaalüldhariduskoolidele.

3.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Koolilõuna maksumus üldhariduskoolides“

Toidupäeva maksumus on viimasel ajal olnud järgmine:
2005 ja 2006. a 15 krooni; 2007. a 16 krooni, nüüd planeerime 2008. a 17,5 krooni.

Kokkuvõttes teeb see toidupäeva kallinemise kolme aasta jooksul 16,7%, mis ilmselgelt ei ole üle paisutatud. Toiduainete hinnad on märgatavalt tõusnud. Järgmise aasta alampalga kasv on eeldatavasti 25% mis põhjustab ka kogu ülejäänud palkade kasvu. See aga „sööb ära“ suure osa toidurahast, sest eraettevõtja (HG, HLA, HÜG) maksab siit oma personalikulud. Samuti on oodata kütuseaktsiisi tõusu mis omakorda suurendab toiduainete tootmise/hankimise/transpordi kulusid.

Elektri hinnatõus on praegu küll veel küsimärgi all, kuid tulemata ei jää kindlasti seegi.
Esialgne info HTM tasandil oli, et riigipoolne toetus koolilõunaks on 12 krooni õpilase kohta päevas. Praeguseks on selgunud tasandusfondi esialgsed arvutused, mille põhjal on koolilõuna toetus I poolaastal (100 päeva) endiselt 10,42 krooni ja alles II poolaastal (75 päeva) 12 krooni.

Eelarves oli planeeritud koolilõuna uueks maksumuseks 18 krooni päevas õpilase kohta arvestusega, et 12 krooni on riigi poolt ja 6 krooni linna poolt. Sama idee käis ka pikapäeva rühma toitlustamise kohta. Koolilõuna hinnaga 18 krooni oli vastuvõetav ka põhitoitlustajale (OÜ Näksi). Uued arvutused annavad meile ilma eelarve muudatusteta võimaluse viia koolilõuna maksimaalselt 17,5 kroonini ning jätta pikapäevarühma toitlustamine samale tasemele (16 krooni, millest 8 krooni on omaosalus).

Linnavalitsus teeb ettepaneku eelnõu otsusena vastu võtta.

Talis Vare, aselinnapea